ఇటీవలి కాలంలో ఏ హీరోయిన్ మీదా రానన్ని పుకార్లు లావణ్య త్రిపాఠి మీద వచ్చాయి. ముందు సినిమాల్లో నటిస్తానని ఒప్పుకుని ఆ తరువాత నటించనని అంటోందనీ దీని వలన తాము చాలా నష్టపోతున్నామనీ పలువురు నిర్మాతలు వాపోతున్నారు. ఓ నిర్మాత అయితే లావణ్య తమ సినిమాలో నటిస్తుందని నమ్మి ఆమెకు మూడు కోట్లు ఇచ్చాననీ, దాన్ని తిరిగి ఇప్పించాలంటూ న్యాయస్థానం వరకూ వెళ్ళారు. ఇన్ని వదంతులు తన మీద వస్తున్నా నోరు మెదపని లావణ్య ఇటీవల ఓ ఇంటర్వ్యూలో నోరు విప్పింది. తను అంగీకరించిన సినిమాల్లో నటించకపోవడానికి తన కారణాలు తనుకున్నాయనీ, ఆ విషయాలు తన నిర్మాతలకు వివరంగా చెప్పినా ఎందుకు విమర్శిస్తున్నారో తనకు అర్థం కావడం లేదనీ చెప్పుకొచ్చింది. తను ఎవరినీ మోసం చేయలేదనీ, ఎవరి సొమ్మూ తనకు అక్కర్లేదని స్పష్టం చేసింది.
iteevali kaalamlo e heroin meeda raananni pukaarlu lavanya tripaati meeda vachayi. mundu cinemallo natistaanani oppukuni aa taruvaata natinchanani antondanii deeni valana taamu chala nashtapotunnamani paluvuru nirmaatalu vaapotunnaaru. oo nirmaata ayithe lavanya tama cinemalo natistundani nammi aameku moodu kotlu ichanani, daanni tirigi ippinchaalantuu nyaayasthaanam varakuu vellaaru. inni vadantulu tana meeda vastunna noru medapani lavanya iteevala oo interviewlo noru vippindi. tanu angeekarinchina cinemallo natinchakapovadaaniki tana kaaranaalu tanukunnayani, aa vishayaalu tana nirmaatalaku vivaramgaa cheppina enduku vimarsistunnaro tanaku artham kaavadam ledanee cheppukochindi. tanu evarinee mosam cheyaledanee, evari sommoo tanaku akkarledani spashtam chesindi.